Diari Oficial de la Generalitat Valenciana


Sumari del DOGV 9874, del 19-06-2024 (2024/5908)

RESOLUCIÓ de 6 de juny de 2024, de la consellera de Justícia i Interior, per la qual es concedixen ajudes als ajuntaments de la Comunitat Valenciana per a gastos de funcionament dels jutjats de pau, inclosos els gastos ocasionats pel personal no funcionarial que n'exercix la secretaria, corresponents a l'exercici 2024.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9874

Data del DOGV
:   19-06-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/5908


Data del document
:   06-06-2024

Organisme emissor
:   Conselleria de Justícia i Interior

Tipus de document
:   Resolució

Anàlisi jurídica

 Descriptors 

:   * Conselleria de Justícia i Interior

RESOLUCIÓ de 6 de juny de 2024, de la consellera de Justícia i Interior, per la qual es concedixen ajudes als ajuntaments de la Comunitat Valenciana per a gastos de funcionament dels jutjats de pau, inclosos els gastos ocasionats pel personal no funcionarial que n'exercix la secretaria, corresponents a l'exercici 2024. [2024/5908]  
Pel Reial decret 293/1995, de 24 de febrer, van transferir a la Generalitat Valenciana les competències en matèria de provisió de mitjans materials i econòmics per al funcionament de l'Administració de Justícia a la Comunitat Valenciana.  
El traspàs de competències esmentat va suposar l'assumpció, per part d'esta administració autonòmica, de determinades funcions que la normativa atribuïx amb caràcter general al Govern de l'Estat, i que, de conformitat amb el que establixen l'article 36.1 de l'Estatut d'Autonomia de la Comunitat Valenciana i l'article de la 37.1 de la Llei orgànica del poder judicial, corresponen a les comunitats autònomes a les quals s'haja transferit la gestió en matèria de recursos materials i econòmics per al funcionament de l'Administració de justícia.  
  
Per això, a la Generalitat Valenciana, mitjançant els seus pressupostos, correspon fer efectiva la previsió que conté l'article 52 de la Llei 38/1988, de 28 de desembre, de demarcació i planta judicial i, per tant, correspon establir un crèdit per a subvencionar als ajuntaments pels gastos que suporten, derivats del funcionament dels jutjats de pau, subvenció que es modularà en funció del nombre d'habitants de dret del municipi d'acord amb l'últim cens publicat per l'INE. Igualment, correspon subvencionar els ajuntaments per a pagar el personal que exercix les secretaries dels jutjats de pau als municipis amb població inferior a 7.000 habitants i dels que tenen una població igual o superior que no tinguen places creades de personal de l'Administració de Justícia, d'acord amb els mòduls establits per mitjà de la Llei de pressupostos de l'Estat en funció, també, del nombre d'habitants.  
  
Estes ajudes estan incloses en el Pla estratègic de subvencions de la Conselleria de Justícia, Interior i Administració Pública per al període 2023-2025, aprovat per Resolució 6 de febrer de 2023, amb l'objectiu de dotar de mitjans personals i materials als jutjats de pau de la Comunitat.  
La Llei 1/2015, de 6 de febrer, d'hisenda pública, del sector públic instrumental i de subvencions, preveu en l'article 168.1, lletra B, la possibilitat de concessió directa de la subvenció, a l'empara del que disposa l'article 22.2 de la Llei 38/2003, de 17 de novembre, general de subvencions, quan el seu atorgament o quantia estiga imposada a l'administració per una norma de rang legal. I s'afig que, perquè siga exigible el pagament de les subvencions imposades per una norma amb rang de llei, és necessari que hi haja crèdit adequat i suficient en l'exercici econòmic corresponent.  
Per a l'exercici 2024 la dotació pressupostària per a gastos de funcionament dels jutjats de pau, inclosos els gastos ocasionats pel personal no funcionarial que ocupa la secretaria, s'ha consignat un import d'1.100.000,00 d'euros en el codi de línia S052400, Subvencions a jutjats de pau, crèdit que s'estima suficient per a la finalitat indicada.  
  
La concessió d'ajudes als ajuntaments pels gastos de funcionament ocasionats pels jutjats de pau, incloent-hi els gastos ocasionats pel personal no funcionarial que ocupe la secretaria, té encaix dins del supòsit de subvencions l'atorgament de les quals està imposat per norma amb rang legal (l'esmentat article 52 de la Llei de demarcació i planta judicial) i, tal com s'ha indicat, hi ha crèdit adequat i suficient en els pressupostos de la Generalitat per a l'any 2024.  
Pel que fa al procediment de concessió de la subvenció, l'article 168.1, apartat B, de la Llei 1/2015 remet a l'apartat A en els supòsits en els quals la mateixa normativa que imposa l'atorgament no preveja el procediment, per la qual cosa l'instrument per a canalitzar la subvenció serà la resolució.  
Així mateix, l'article 160.4, lletra d, de la Llei 1/2015 establix que les persones titulars de les conselleries seran les competents per a la concessió de les subvencions nominatives.  
La Conselleria de Justícia i Interior ha proposat la distribució de la totalitat del crèdit disponible per a esta finalitat, segons els barems que s'inclouen en este acord; distribucions que s'han fet atenent el volum de població de dret de la totalitat dels municipis afectats, segons dades de l'Institut Nacional d'Estadística en data 1 de gener de 2023 i, en el cas dels mòduls per al pagament a les persones que ocupen les secretaries dels jutjats de pau en els municipis amb població inferior a 7.000 habitants i d'aquells amb població igual o superior que no tenen places creades de personal de l'Administració de justícia, d'acord amb el barem establit per la normativa estatal.  
  
El Decret 10/2023, de 19 de juliol, del president de la Generalitat, pel qual es determinen el nombre i la denominació de les conselleries, i les seues atribucions, assigna, en l'article 6, a la Conselleria de Justícia i Interior les competències en matèria de justícia, entre altres. I el Decret 112/2023, de 25 de juliol, del Consell, pel qual establix l'estructura orgànica bàsica de la Presidència i de les conselleries de la Generalitat, en l'article 65, atribuïx a l'esmentada Conselleria de Justícia i Interior, per mitjà de la Direcció General de Justícia, les funcions establides en l'article 70 de la Llei 5/1983, de 30 de desembre, del Consell, en matèria de relacions amb la justícia, per la qual cosa correspon a esta conselleria l'establiment i regulació de les línies de subvenció destinades als ajuntaments a fi d'ajudar-los a sufragar els gastos que els corresponen en la gestió dels jutjats de pau.  
En virtut del que s'ha exposat, i de conformitat amb les atribucions que em conferix el Decret 134/2023, de 10 d'agost, del Consell, pel qual s'aprova el Reglament orgànic i funcional de la Conselleria de Justícia i Interior, resolc:  
  
Primer. Objecte i beneficiaris  
Concedir subvencions nominatives corresponents a l'exercici 2024 a tots els ajuntaments de la Comunitat Valenciana en el municipi de la qual té la seua seu un jutjat de pau, pels conceptes següents:  
  
1.En concepte d'ajudes per a subvencionar els gastos generats pel funcionament del jutjat de pau, descrits en el resolc segon.  
  
2.En concepte d'ajudes per a subvencionar els gastos del personal que no depén orgànicament de l'Administració de justícia de la Generalitat i que exercix les secretaries del jutjat de pau. Entre estos gastos, descrits en el resolc segon, s'entendran inclosos els pagaments del quart trimestre de l'any 2023 i dels tres primers trimestres de 2024 (corresponent els del quart trimestre de 2024 a l'exercici de 2025).  
  
  
Segon. Gastos subvencionables  
Tindran la consideració de gastos subvencionables com a gastos generats pel funcionament del jutjat de pau els següents:   
a) Arrendament d'edificis, maquinària, mobiliari, equips d'informació i un altre immobilitzat material que resulte necessari per a dur a terme, en els espais dels jutjats de pau, les actuacions que els són pròpies.  
b) Reparacions, manteniment i conservació dels jutjats de pau, maquinària i un altre immobilitzat material destinat a este espai, excloses les actuacions subsumibles en el capítol VI de gastos d'inversió.  
  
c)Material no inventariable del jutjat de pau: material d'oficina i material informàtic.  
d) Subministraments de l'espai destinat a jutjat de pau: electricitat, aigua, neteja, recanvis de maquinària, material electrònic i de telecomunicacions; comunicacions telefòniques, postals, telegràfiques, informàtiques i altres gastos relatius a les comunicacions de l'espai referit.  
  
En el cas de les ajudes per a subvencionar els gastos del personal que no depén orgànicament de l'Administració de justícia de la Generalitat i que ocupa les secretaries del jutjat de pau, tindran la consideració de gastos subvencionables les transferències realitzades en favor del personal que ocupe la secretaria del jutjat de pau per cada trimestre d'acord amb les quanties establides en els pressupostos generals de l'Estat i en esta resolució.  
Estes transferències hauran de ser independents, sense que es puguen incloure com a conceptes en la nòmina en els casos en els quals este personal ho siguen de l'entitat local.  
  
Tercer. Crèdit pressupostari i quantia  
El finançament de les actuacions referides s'efectuarà amb càrrec al capítol IV, de l'aplicació pressupostària X51951661RV90720 G.141A00.46828, línia nominativa de la subvenció S0524, denominada «Subvencions a jutjats de pau», dels pressupostos de la Generalitat per a l'exercici 2024 aprovats per la Llei 8/2023, de 27 de desembre, de pressupostos de la Generalitat per a l'exercici 2024, amb càrrec a la qual es concedix la subvenció.  
La quantia de la subvenció es distribuïx de la manera següent:  
a) La quantia de les ajudes per gastos de funcionament, que ascendix a 684.750 euros, es calcula, en cada cas, en funció del tram de població en què es troba inclòs cada municipi en l'annex I adjunt, i s'assigna l'import corresponent, segons el barem regulat en este punt.  
  
La distribució del crèdit disponible es farà en funció de les dades de població de dret facilitades per l'INE (dades de població a 1 de gener de 2023), i de conformitat amb el barem següent:  
  
Nombre d'habitants Quantia anual/euros  
D'1 a 499 400 €  
De 500 a 999 700 €  
De 1.000 a 2.999 1.300 €  
De 3.000 a 4.999 1.700 €  
De 5.000 a 6.999 2.150 €  
De 7.000 o més 2.900 €  
  
  
b)La quantia de les ajudes per a gastos del personal que exercix les secretaries dels jutjats de pau per a l'any 2024 en els municipis amb població inferior a 7.000 habitants i d'aquells amb població igual o superior que no tenen places creades de personal de l'Administració de justícia, que ascendix a un total de 411.721,73 euros, s'han calculat sobre la base del que establix la disposició addicional vint-i-sisena de la Llei 31/2022, de 23 de desembre, de pressupostos generals de l'Estat per a l'any 2023.  
Les quanties de les ajudes per a subvencionar els gastos de personal no funcionarial que exercix les secretaries dels jutjats de pau figuren indicades en l'annex II.  
  
Quart. Procediment  
El procediment de concessió de la present subvenció serà el de concessió directa que establix l'article 168.B de la Llei 1/2015, de 6 de febrer, d'hisenda pública, del sector públic instrumental i de subvencions, ja que el seu atorgament està impostat per una norma de rang legal, i hi ha crèdit adequat i suficient en el present exercici.  
  
  
Quint. Sol·licitud  
1. Dels gastos de funcionament:  
Els ajuntaments beneficiaris que vulguen rebre l'ajuda hauran de sol·licitar-ho, exclusivament per via telemàtica, mitjançant l'enllaç següent: https://www.gva.es/va/inicio/procedimientos'id\_proc=G22078 , i adjuntar la sol·licitud general firmada per la persona titular de l'alcaldia-presidència o per qui tinga la representació de l'ajuntament, que s'incorpora com annex III.  
El termini de presentació serà d'un mes comptat des de l'endemà de la publicació d'esta resolució en el DOGV.  
S'entendran per desistits tots aquells que no hagen presentat la sol·licitud en el període indicat anteriorment.  
No serà vàlida cap altra forma de presentació.  
2. Dels gastos de personal:  
Els ajuntaments beneficiaris que vulguen rebre l'ajuda hauran de sol·licitar-ho, exclusivament per via telemàtica, mitjançant l'enllaç següent:https://www.gva.es/va/inicio/procedimientos'id\_proc=G22080, i adjuntar la sol·licitud general firmada per la persona titular de l'alcaldia-presidència o per qui tinga la representació de l'ajuntament, que s'incorpora com annex III.  
El termini de presentació serà d'un mes comptat des de l'endemà de la publicació d'esta resolució en el DOGV.  
S'entendran per desistits tots aquells que no hagen presentat la sol·licitud en el període indicat anteriorment.  
No serà vàlida cap altra forma de presentació.  
  
Sext. Termini i forma de justificació  
D'acord amb l'article 30 de la Llei 38/2003, de 17 de novembre, general de subvencions, i l'article 75 del Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions, la justificació de la subvenció es durà a terme de la manera següent:  
1. Dels gastos de funcionament:  
Els ajuntaments beneficiaris que prèviament hagen presentat la sol·licitud en el termini indicat en el resolc quint hauran de justificar el compliment de la finalitat per a la qual es va concedir la subvenció mitjançant la presentació del compte justificatiu que contindrà la informació següent:  
a) Una memòria d'actuació justificativa del compliment de les condicions imposades en la concessió de la subvenció, amb la indicació de les activitats dutes a terme i els resultats obtinguts. Haurà de firmar-la la persona titular de l'alcaldia-presidència de l'ajuntament o pel regidor delegat corresponent.  
b) Una relació classificada de gastos i inversions, que s'incorpora com annex IV de la present resolució, degudament omplida, amb el concepte del gasto, el percentatge si és el cas imputable al jutjat, núm. de factura, data d'emissió, data de pagament, identificació del creditor, l'import total i l'import imputable al jutjat. Haurà de firmar-la la persona titular de l'alcaldia-presidència de l'ajuntament i la persona funcionària de l'administració local amb habilitació de caràcter nacional.  
  
Tots els gastos justificats han de ser del present any. Si posteriorment i dins del termini indicat es presenta una esmena per requeriment, només es tindrà en compte a l'efecte de justificació l'últim annex IV presentat.  
La Direcció General de Justícia comprovarà, per mitjà de tècniques de mostreig, els justificants que estime oportuns i que permeten obtindre una evidència raonable sobre l'adequada aplicació de la subvenció, per a la qual cosa podrà requerir al beneficiari la remissió dels justificants de gasto seleccionats.  
La presentació s'efectuarà exclusivament per via telemàtica, com a justificació de l'expedient ja obert en la sol·licitud mitjançant l'enllaç següent: https://www.gva.es/va/inicio/procedimientos'id\_proc=G22078.  
No serà vàlida cap altra forma de presentació.  
El termini de presentació serà des del dia 1 de juliol fins al 30 de setembre de 2024.  
2. Dels gastos de personal  
Els ajuntaments beneficiaris que prèviament hagen presentat la sol·licitud en el termini indicat en el resolc quint hauran de justificar el compliment de la finalitat per a la qual es va concedir la subvenció mitjançant la presentació del compte justificatiu que contindrà la informació següent:  
a) Una memòria d'actuació justificativa del compliment de les condicions imposades en la concessió de la subvenció, amb la indicació de les activitats realitzades i els resultats obtinguts. Haurà de firmar-la la persona titular de l'alcaldia-presidència de l'ajuntament o pel regidor delegat corresponent.  
b) Una relació classificada de les transferències trimestrals al personal que exercix la secretaria del jutjat de pau, que s'incorpora com annex V de la present resolució, degudament omplida amb identificació del creditor i del document, l'import i la data de pagament. Haurà de firmar-la la persona titular de l'alcaldia-presidència de l'ajuntament i la persona funcionària de l'administració local amb habilitació de caràcter nacional.  
Tota la documentació acreditativa d'estes transferències haurà de guardar-se i estar a la disposició del personal de la Subdirecció General de Recursos Materials de l'Administració de Justícia a l'efecte de seguiment i control en el cas que es requerisca a l'entitat local.  
La presentació s'efectuarà exclusivament per via telemàtica, com a justificació de l'expedient ja obert en la sol·licitud mitjançant l'enllaç següent: https://www.gva.es/va/inicio/procedimientos'id\_proc=G22080.  
No serà vàlida cap altra forma de presentació.  
El termini de presentació serà des de l'1 d'octubre fins al 31 d'octubre de 2024.  
  
Sèptim. Obligacions dels ajuntaments beneficiaris  
Els ajuntaments beneficiaris hauran de presentar la documentació següent:  
En la sol·licitud:  
1.Sol·licitud general de subvenció, firmada per la persona titular de l'alcaldia-presidència de l'ajuntament o per qui tinga la representació de l'ajuntament, que s'incorpora com a annex III.  
En la justificació:  
1.Una memòria d'actuació per cada subvenció (una per a la subvenció per gastos de funcionament i una altra per a la subvenció per gastos de personal) en el corresponent procediment de justificació, justificativa del compliment de les condicions imposades en la concessió de la subvenció, amb indicació de les activitats realitzades i dels resultats obtinguts. Haurà de firmar-la la persona titular de l'alcaldia-presidència de l'ajuntament o el regidor delegat corresponent.  
  
2.Relació de gastos del compte justificatiu de cada subvenció en el corresponent procediment de justificació, segons siguen gastos de funcionament o de personal (annex IV i/o V).  
3. Certificació prevista en l'article 199.5 de la Llei 8/2010, de 23 de juny, de règim local de la Comunitat Valenciana.  
Així mateix, cada ajuntament beneficiari queda, en tot cas, subjecte a les obligacions que establix l'article 14 de la Llei 38/2003, general de subvencions, i qualsevol altra que establisca la normativa aplicable.  
  
  
Octau. Seguiment i pla de control  
La Subdirecció General de Recursos Materials de la Justícia efectuarà un seguiment i control de les actuacions subvencionades per a comprovar el compliment de l'objecte de la subvenció d'acord amb el pla de control aplicable durant el procediment de comprovació de la justificació de subvencions atorgades amb càrrec a les dotacions pressupostàries de la Direcció General de Modernització i Relacions amb l'Administració de Justícia, aprovat per la Resolució de 30 de març de 2023, de la consellera de Justícia, Interior i Administració Pública, DOGV núm. 9570, de 6 d'abril de 2023.  
El tipus de control que cal dur a terme ha de ser preferentment administratiu, basat en la documentació aportada per cada beneficiari, com a justificació de la subvenció que se li haja atorgat.  
A tal fi, el control administratiu es realitzarà sobre el 100 % de les actuacions subvencionades supervisant tota la documentació exigida en els resolc sext i sèptim de la present resolució, i es requerirà, si és el cas, l'aportació dels documents complementaris que resulten precisos per a comprovar, verificar i aclarir tots els aspectes que així ho exigisquen.  
  
En l'exercici de la seua facultat de control i fiscalització, podrà recaptar la documentació que estime oportuna. Així doncs, totes les factures i transferències que es justifiquen a l'efecte d'estes ajudes hauran de posar-se a la disposició d'esta administració en cas que així es requerisca.  
S'efectuarà un control a posteriori, sobre el terreny, del 5 % del total pagat de les actuacions subvencionades i l'adequació d'estes actuacions a la finalitat del gasto efectuat.  
  
Nové. Terminis i forma de pagament  
El pagament de la subvenció s'efectuarà amb la justificació prèvia de la persona beneficiària de la realització de l'activitat, projecte, objectiu o adopció del comportament per al qual es va concedir i després d'aportar i comprovar la documentació justificativa establida en els resolc sext i sèptim d'esta resolució, d'acord amb l'article 169 de la Llei 1/2015, de 6 de febrer, d'hisenda pública, del sector públic instrumental i de subvencions.  
El pagament per la Conselleria s'efectuarà mitjançant transferència al compte bancari que designen els ajuntaments i que es trobe d'alta en el sistema d'informació pressupostària de la Generalitat.  
  
Dècim. Protecció de dades  
1. La gestió de les ajudes comporta el tractament de dades de caràcter personal en el marc del que disposa el Reglament (UE) 2016/679, del Parlament Europeu i del Consell, de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'estes dades, i la Llei orgànica 3/2018, de 5 de desembre, de protecció de dades personals i garantia dels drets digitals.  
2. Les dades seran tractades per la Conselleria de Justícia i Interior, en qualitat de responsable i en l'exercici de les competències que té atribuïdes, amb la finalitat de gestionar la sol·licitud de subvenció presentada, segons el que establix l'activitat de tractament denominada «Ajudes, beques i subvencions» disponible en l'enllaç següent:  
https://cjusticia.gva.es/va/proteccio-de-dades  
3. Quan la persona sol·licitant, o el seu representant legal, aporte dades de caràcter personal de terceres persones en el procediment administratiu, té l'obligació d'informar-les dels aspectes següents:  
  
a) La comunicació d'estes dades a l'Administració per a tractar-les en l'àmbit de les seues competències i d'acord amb les finalitats del procediment.  
b) La possibilitat que l'Administració faça consultes relacionades amb les seues dades per a comprovar, entre altres aspectes, que són veraces. Si esta consulta requerix l'autorització per llei de les persones les dades de les quals es consultaran, la persona sol·licitant o el seu representant legal hauran d'haver recaptat esta autorització, que estarà disponible a petició de l'Administració en qualsevol moment.  
c) El dret d'oposició que té al fet que l'Administració tracte les seues dades. En este cas, ha de comunicar esta oposició a l'Administració als efectes oportuns.  
  
Onzé. Compatibilitat  
La present subvenció es declara compatible amb qualssevol altres subvencions, ajudes, ingressos o recursos per a la mateixa finalitat, procedents de qualssevol administracions o ens públics o privats, nacionals, de la Unió Europea o d'organismes internacionals, tenint en compte que l'import total de les subvencions rebudes en cap cas podrà ser de tal quantia que, aïlladament o en concurrència amb altres subvencions, ajudes, ingressos o recursos, supere el cost de l'activitat subvencionada.  
  
  
Dotzé. Notificació a la Comissió Europea  
Les ajudes concedides no necessiten ser notificades a la Comissió Europea, ja que no reunixen els requisits de l'article 107.1 del Tractat de funcionament de la Unió Europea, atés que els destinataris directes són entitats locals que exercixen poders públics i tenen caràcter d'administracions públiques.  
  
Tretzé. Minoració, anul·lació i reintegrament  
En el cas que l'import dels gastos finalment justificats siga inferior a la subvenció concedida, la quantia de l'ajuda que cal abonar es minorarà en funció del cost finalment justificat. En la resolució s'indicarà l'import pagat.  
D'altra banda, serà procedent el reintegrament de les quantitats percebudes i l'exigència de l'interés de demora corresponent, des del moment del pagament de la subvenció fins al dia en què s'acorde la procedència del reintegrament, o la data en què el deutor ingresse el reintegrament, si és anterior, en els supòsits que establix l'apartat 1 de l'article 37 de la Llei general de subvencions. El reintegrament es reclamarà pel procediment que preveu l'article 172 de la Llei 1/2015, de 6 de febrer, d'hisenda pública, del sector públic instrumental i de subvencions.  
  
  
Catorzé. Informació i publicitat de les ajudes  
Les subvencions regulades en esta resolució s'integraran en el sistema nacional de publicitat de subvencions mitjançant la remissió de la informació a la Base de dades nacional de subvencions mitjançant el seu enviament a WREDAS, segons el que establix l'article 18 de la Llei 38/2003, general de subvencions.  
  
Contra esta resolució, que posa fi a la via administrativa, es podrà interposar un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana o aquell en la circumscripció del qual tinga el recurrent el seu domicili, en el termini de dos mesos, comptats des de l'endemà de la seua notificació, de conformitat amb el que establixen els articles 10, 45 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjuí que puga interposar-se potestativament el requeriment al qual es referix l'article 44 de la llei esmentada.  
  
  
València, 6 de juny de 2024.- La consellera de Justícia i Interior. Elisa María Núñez Sánchez.  
  
  
  
Annex I  
Quanties en concepte de despeses de funcionament/  
  
Municipi Habitants de dret Import subvenció €  
Ademuz 1.004 1.300  
Ador 1.699 1.300  
Agost 5.067 2.150  
Agres 619 700  
Agullent 2.400 1.300  
Aielo de Malferit 4.601 1.700  
Aielo de Rugat 163 400  
Aigües 1.146 1.300  
Aín 130 400  
Alaquàs 29.825 2.900  
Albaida 6.102 2.150  
Albal 17.024 2.900  
Albalat de la Ribera 3.411 1.700  
Albalat dels Sorells 4.158 1.700  
Albalat dels Tarongers 1.428 1.300  
Albatera 13.092 2.900  
Alberic 10.815 2.900  
Albocàsser 1.302 1.300  
Alborache 1.389 1.300  
Alboraia/Alboraya 25.792 2.900  
Albuixech 4.343 1.700  
Alcalà de Xivert 7.160 2.900  
Alcalalí 1.397 1.300  
Alcàntera de Xúquer 1.414 1.300  
Alcàsser 10.575 2.900  
Alcoleja 188 400  
Alcora, l' 10.526 2.900  
Alcosser 259 400  
Alcublas 635 700  
Alcúdia de Crespins, l' 5.361 2.150  
Alcudia de Veo 203 400  
Alcúdia, l' 12.197 2.900  
Aldaia 33.376 2.900  
Alfafar 21.879 2.900  
Alfafara 419 400  
Alfara de la Baronia 611 700  
Alfara del Patriarca 3.455 1.700  
Alfarp 1.618 1.300  
Alfarrasí 1.183 1.300  
Alfàs del Pi, l' 20.518 2.900  
Alfauir 477 400  
Alfondeguilla 873 700  
Algar de Palancia 527 700  
Algemesí 27.438 2.900  
Algímia d'Alfara 1.109 1.300  
Algimia de Almonacid 249 400  
Alginet 14.442 2.900  
Algorfa 3.635 1.700  
Algueña 1.395 1.300  
Almàssera 7.504 2.900  
Almassora 27.989 2.900  
Almedíjar 280 400  
Almenara 6.591 2.150  
Almiserà 279 400  
Almoines 2.519 1.300  
Almoradí 21.874 2.900  
Almudaina 110 400  
Almussafes 8.996 2.900  
Alpuente 667 700  
Alqueria d'Asnar, l' 511 700  
Alqueria de la Comtessa, l' 1.523 1.300  
Alqueries, les/Alquerías del Niño Perdido 4.539 1.700  
Altea 23.820 2.900  
Altura 3.695 1.700  
Andilla 311 400  
Anna 2.593 1.300  
Antella 1.114 1.300  
Arañuel 165 400  
Aras de los Olmos 381 400  
Ares del Maestrat 174 400  
Argelita 156 400  
Artana 1.980 1.300  
Aspe 21.473 2.900  
Atzeneta d'Albaida 1.161 1.300  
Atzeneta del Maestrat 1.319 1.300  
Atzúbia, l' 608 700  
Ayódar 178 400  
Ayora 5.223 2.150  
Azuébar 336 400  
Balones 119 400  
Banyeres de Mariola 7.255 2.900  
Barracas 198 400  
Barx 1.476 1.300  
Barxeta 1.595 1.300  
Bejís 409 400  
Bèlgida 632 700  
Bellreguard 4.811 1.700  
Bellús 306 400  
Benafer 164 400  
Benafigos 135 400  
Benagéber 168 400  
Benaguasil 11.877 2.900  
Benasau 173 400  
Benassal 1.026 1.300  
Benavites 674 700  
Beneixama 1.697 1.300  
Beneixida 655 700  
Benejúzar 5.625 2.150  
Benetússer 15.879 2.900  
Benferri 2.023 1.300  
Beniarbeig 2.353 1.300  
Beniardà 252 400  
Beniarjó 1.872 1.300  
Beniarrés 1.089 1.300  
Beniatjar 217 400  
Benicarló 28.681 2.900  
Benicàssim/Benicasim 19.951 2.900  
Benicolet 599 700  
Benicull de Xúquer 1.134 1.300  
Benidoleig 1.218 1.300  
Benifaió 11.984 2.900  
Benifairó de la Valldigna 1.554 1.300  
Benifairó de les Valls 2.320 1.300  
Benifallim 111 400  
Benifato 140 400  
Beniflá 484 400  
Benigànim 5.716 2.150  
Benigembla 537 700  
Benijófar 3.473 1.700  
Benilloba 737 700  
Benillup 105 400  
Benimantell 534 700  
Benimarfull 422 400  
Benimassot 105 400  
Benimeli 455 400  
Benimodo 2.279 1.300  
Benimuslem 665 700  
Beniparrell 2.074 1.300  
Benirredrà 1.571 1.300  
Benissa 12.279 2.900  
Benissanó 2.385 1.300  
Benissoda 460 400  
Benissuera 185 400  
Benlloc 1.108 1.300  
Bétera 26.759 2.900  
Betxí 5.580 2.150  
Biar 3.607 1.700  
Bicorp 549 700  
Bigastro 7.361 2.900  
Bocairent 4.115 1.700  
Bolbaite 1.334 1.300  
Bolulla 440 400  
Bonrepòs i Mirambell 3.907 1.700  
Borriana/Burriana 35.750 2.900  
Borriol 5.865 2.150  
Bufali 156 400  
Bugarra 783 700  
Buñol 9.579 2.900  
Burjassot 39.702 2.900  
Busot 3.534 1.700  
Cabanes 3.222 1.700  
Càlig 2.013 1.300  
Calles 431 400  
Callosa de Segura 19.484 2.900  
Callosa d'en Sarrià 7.708 2.900  
Calp 25.854 2.900  
Camp de Mirra, el/Campo de Mirra 442 400  
Campello, el 29.993 2.900  
Camporrobles 1.189 1.300  
Canals 13.162 2.900  
Canet d'En Berenguer 7.265 2.900  
Canet lo Roig 685 700  
Cañada 1.210 1.300  
Carcaixent 20.777 2.900  
Càrcer 1.826 1.300  
Carrícola 102 400  
Casas Altas 146 400  
Casas Bajas 173 400  
Casinos 3.091 1.700  
Castalla 11.365 2.900  
Castell de Cabres 19 400  
Castell de Castells 445 400  
Castell de Guadalest, el 274 400  
Castellfort 188 400  
Castellnovo 888 700  
Castelló 6.891 2.150  
Castelló de Rugat 2.322 1.300  
Castellonet de la Conquesta 149 400  
Castielfabib 297 400  
Castillo de Villamalefa 109 400  
Catadau 2.939 1.300  
Catí 724 700  
Catral 9.275 2.900  
Caudete de las Fuentes 693 700  
Caudiel 716 700  
Cerdà 360 400  
Cervera del Maestre 656 700  
Chella 2.445 1.300  
Chelva 1.645 1.300  
Chera 483 400  
Cheste 8.962 2.900  
Chilches/Xilxes 2.981 1.300  
Chiva 16.750 2.900  
Chóvar 310 400  
Chulilla 687 700  
Cinctorres 427 400  
Cirat 223 400  
Cocentaina 11.309 2.900  
Cofrentes 1.130 1.300  
Confrides 297 400  
Corbera 3.118 1.700  
Cortes de Arenoso 304 400  
Cortes de Pallás 753 700  
Costur 535 700  
Cotes 314 400  
Coves de Vinromà, les 1.831 1.300  
Cox 7.513 2.900  
Crevillent 30.191 2.900  
Culla 480 400  
Cullera 23.753 2.900  
Daimús 3.348 1.700  
Daya Nueva 1.767 1.300  
Daya Vieja 667 700  
Dolores 7.919 2.900  
Domeño 684 700  
Dos Aguas 340 400  
Eliana, l' 19.054 2.900  
Emperador 717 700  
Enguera 4.781 1.700  
Énova, l' 914 700  
Eslida 758 700  
Espadilla 90 400  
Estivella 1.598 1.300  
Estubeny 114 400  
Fageca 101 400  
Famorca 45 400  
Fanzara 294 400  
Faura 3.619 1.700  
Favara 2.664 1.300  
Figueroles 518 700  
Finestrat 8.836 2.900  
Foios 7.641 2.900  
Fondó de les Neus, el/Hondón de las Nieves 2.698 1.300  
Font de la Figuera, la 2.031 1.300  
Font d'en Carròs, la 3.858 1.700  
Fontanars dels Alforins 951 700  
Forcall 473 400  
Formentera del Segura 4.618 1.700  
Fortaleny 1.004 1.300  
Fuente la Reina 59 400  
Fuenterrobles 688 700  
Fuentes de Ayódar 98 400  
Gaianes 555 700  
Gaibiel 197 400  
Gata de Gorgos 6.515 2.150  
Gátova 410 400  
Gavarda 1.058 1.300  
Geldo 650 700  
Genovés, el 2.778 1.300  
Gestalgar 569 700  
Gilet 3.818 1.700  
Godella 13.414 2.900  
Godelleta 4.148 1.700  
Gorga 284 400  
Granja de la Costera, la 288 400  
Granja de Rocamora 2.686 1.300  
Guadasséquies 480 400  
Guadassuar 5.961 2.150  
Guardamar de la Safor 605 700  
Guardamar del Segura 17.328 2.900  
Herbers 62 400  
Higueras 50 400  
Higueruelas 522 700  
Hondón de los Frailes 1.311 1.300  
Jacarilla 2.108 1.300  
Jalance 810 700  
Jana, la 678 700  
Jarafuel 765 700  
Jérica 1.794 1.300  
Llanera de Ranes 1.054 1.300  
Llaurí 1.208 1.300  
Llíber 946 700  
Llocnou de la Corona 124 400  
Llocnou de Sant Jeroni 567 700  
Llocnou d'En Fenollet 908 700  
Llombai 2.687 1.300  
Llosa de Ranes, la 3.681 1.700  
Llosa, la 1.003 1.300  
Llucena/Lucena del Cid 1.369 1.300  
Llutxent 2.324 1.300  
Loriguilla 2.171 1.300  
Losa del Obispo 520 700  
Ludiente 155 400  
Macastre 1.437 1.300  
Manises 31.573 2.900  
Manuel 2.500 1.300  
Marines 1.955 1.300  
Massalavés 1.739 1.300  
Massalfassar 2.609 1.300  
Massanassa 10.146 2.900  
Mata de Morella, la 179 400  
Matet 84 400  
Meliana 10.918 2.900  
Millares 330 400  
Millena 254 400  
Miramar 2.978 1.300  
Moixent/Mogente 4.383 1.700  
Moncofa 7.747 2.900  
Monforte del Cid 8.777 2.900  
Monòver/Monóvar 12.542 2.900  
Montán 399 400  
Montanejos 603 700  
Montaverner 1.617 1.300  
Montesa 1.132 1.300  
Montesinos, Los 5.477 2.150  
Montitxelvo/Montichelvo 558 700  
Montroi/Montroy 3.295 1.700  
Montserrat 9.312 2.900  
Morella 2.492 1.300  
Murla 575 700  
Muro de Alcoy 9.253 2.900  
Museros 6.741 2.150  
Mutxamel 27.078 2.900  
Nàquera/Náquera 8.102 2.900  
Navajas 840 700  
Navarrés 3.061 1.700  
Novetlè/Novelé 856 700  
Nucia, la 18.970 2.900  
Oliva 25.558 2.900  
Olleria, l' 8.421 2.900  
Olocau 2.303 1.300  
Olocau del Rey 126 400  
Onda 25.547 2.900  
Ondara 7.308 2.900  
Onil 7.763 2.900  
Orba 2.379 1.300  
Orpesa/Oropesa del Mar 10.958 2.900  
Orxa, l'/Lorcha 587 700  
Orxeta 840 700  
Otos 436 400  
Paiporta 27.184 2.900  
Palanques 36 400  
Palma de Gandía 1.735 1.300  
Palmera 1.043 1.300  
Palomar, el 574 700  
Parcent 1.003 1.300  
Pavías 74 400  
Pedralba 3.048 1.700  
Pedreguer 8.558 2.900  
Pego 10.485 2.900  
Penàguila 313 400  
Peníscola/Peñíscola 8.449 2.900  
Petrer 33.914 2.900  
Petrés 1.096 1.300  
Picanya 11.760 2.900  
Pilar de la Horadada 23.428 2.900  
Piles 3.031 1.700  
Pina de Montalgrao 119 400  
Pinet 155 400  
Pinós, el/Pinoso 8.281 2.900  
Planes 699 700  
Pobla de Benifassà, la 235 400  
Pobla de Farnals, la 8.699 2.900  
Pobla de Vallbona, la 26.435 2.900  
Pobla del Duc, la 2.438 1.300  
Pobla Llarga, la 4.529 1.700  
Pobla Tornesa, la 1.309 1.300  
Poble Nou de Benitatxell, el/Benitachell 4.858 1.700  
Poblets, els 2.763 1.300  
Polinyà de Xúquer 2.550 1.300  
Polop 5.339 2.150  
Portell de Morella 166 400  
Potries 1.080 1.300  
Puçol 20.731 2.900  
Puebla de Arenoso 169 400  
Puebla de San Miguel 53 400  
Puig de Santa Maria, el 8.992 2.900  
Quart de les Valls 1.050 1.300  
Quartell 1.672 1.300  
Quatretonda 2.190 1.300  
Quatretondeta 136 400  
Quesa 661 700  
Rafal 4.800 1.700  
Rafelbunyol 9.467 2.900  
Rafelcofer 1.372 1.300  
Rafelguaraf 2.351 1.300  
Ràfol d'Almúnia, el 721 700  
Ráfol de Salem 467 400  
Real 2.410 1.300  
Real de Gandia, el 2.649 1.300  
Redován 8.183 2.900  
Relleu 1.248 1.300  
Riba-roja de Túria 23.555 2.900  
Ribesalbes 1.135 1.300  
Riola 1.780 1.300  
Rocafort 7.570 2.900  
Rojales 17.451 2.900  
Romana, la 2.632 1.300  
Rossell 891 700  
Rotglà i Corberà 1.165 1.300  
Ròtova 1.292 1.300  
Rugat 166 400  
Sacañet 86 400  
Sagra 442 400  
Salem 401 400  
Salinas 1.733 1.300  
Salzadella, la 660 700  
San Antonio de Benagéber 10.200 2.900  
San Fulgencio 9.443 2.900  
San Isidro 2.208 1.300  
San Miguel de Salinas 6.798 2.150  
San Rafael del Río 494 400  
Sanet y Negrals 737 700  
Sant Joan d'Alacant 25.275 2.900  
Sant Joan de Moró 3.516 1.700  
Sant Joanet 544 700  
Sant Jordi/San Jorge 1.249 1.300  
Sant Mateu 1.987 1.300  
Santa Magdalena de Pulpis 784 700  
Santa Pola 37.816 2.900  
Sax 10.072 2.900  
Sedaví 10.637 2.900  
Segart 166 400  
Sella 607 700  
Sellent 381 400  
Sempere 31 400  
Senija 670 700  
Senyera 1.122 1.300  
Serra 3.608 1.700  
Serratella, la 110 400  
Sierra Engarcerán 1.045 1.300  
Siete Aguas 1.229 1.300  
Silla 19.683 2.900  
Simat de la Valldigna 3.251 1.700  
Sinarcas 1.113 1.300  
Sollana 4.959 1.700  
Soneja 1.508 1.300  
Sot de Chera 423 400  
Sot de Ferrer 474 400  
Suera/Sueras 572 700  
Sumacàrcer 1.062 1.300  
Tales 852 700  
Tàrbena 630 700  
Tavernes Blanques 9.456 2.900  
Tavernes de la Valldigna 17.443 2.900  
Teresa 250 400  
Teresa de Cofrentes 611 700  
Terrateig 291 400  
Teulada 12.515 2.900  
Tibi 1.808 1.300  
Tírig 430 400  
Titaguas 505 700  
Todolella 144 400  
Toga 112 400  
Tollos 40 400  
Torás 256 400  
Tormos 339 400  
Toro, El 248 400  
Torralba del Pinar 69 400  
Torre de les Maçanes, la/Torremanzanas 714 700  
Torre d'en Besora, la 164 400  
Torre d'en Doménec, la 175 400  
Torrebaja 404 400  
Torreblanca 5.630 2.150  
Torrechiva 114 400  
Torrella 143 400  
Torres Torres 745 700  
Tous 1.352 1.300  
Traiguera 1.336 1.300  
Tuéjar 1.201 1.300  
Turís 7.259 2.900  
Useres, les/Useras 985 700  
Utiel 11.632 2.900  
Vall d'Alba 3.054 1.700  
Vall d'Alcalà, la 174 400  
Vall de Almonacid 286 400  
Vall de Gallinera, la 581 700  
Vall de Laguar, la 873 700  
Vall d'Ebo, la 230 400  
Vall d'Uixó, la 31.611 2.900  
Vallada 3.063 1.700  
Vallanca 144 400  
Vallat 66 400  
Vallés 151 400  
Vallibona 62 400  
Venta del Moro 1.164 1.300  
Verger, el 5.101 2.150  
Vilafamés 1.915 1.300  
Vilafranca/Villafranca del Cid 2.148 1.300  
Vilallonga/Villalonga 4.667 1.700  
Vilamarxant 10.772 2.900  
Vilanova d'Alcolea 575 700  
Vilar de Canes 159 400  
Vilavella, la 3.074 1.700  
Villahermosa del Río 488 400  
Villamalur 95 400  
Villanueva de Viver 110 400  
Villar del Arzobispo 3.700 1.700  
Villargordo del Cabriel 577 700  
Villores 54 400  
Vinalesa 3.495 1.700  
Vistabella del Maestrat 369 400  
Viver 1.683 1.300  
Xàbia/Jávea 29.760 2.900  
Xaló 2.964 1.300  
Xeraco 5.923 2.150  
Xeresa 2.263 1.300  
Xert 686 700  
Xirivella 30.749 2.900  
Xixona/Jijona 7.032 2.900  
Xodos/Chodos 117 400  
Yátova 2.205 1.300  
Yesa, La 235 400  
Zarra 364 400  
Zorita del Maestrazgo 117 400  
Zucaina 176 400